ดาวโจนส์,น้ำมันปิดพุ่ง/ทองบวก
หุ้นดาวโจนส์ปิดบวก 264.36 จุด ด้านราคาน้ำมันพุ่ง 91 เซนต์ใกล้แตะ 120 ดอลลาร์ต่อบาร์เรล ขณะที่ทองคำเพิ่มขึ้น 8.40 ดอลลาร์
8 มิ.ย. 2565

ดัชนีเฉลี่ยอุตสาหกรรมดาวโจนส์ปิดที่ 33,180.14 จุด เพิ่มขึ้น 264.36 จุด หรือ +0.80%, ดัชนี เอสแอนด์พี 500 ปิดที่ 4,160.68 จุด เพิ่มขึ้น 39.25 จุด หรือ +0.95% และดัชนี แนสแดค ปิดที่ 12,175.23 จุด เพิ่มขึ้น 113.86 จุด หรือ +0.94%ดัชนีดาวโจนส์ตลาดหุ้นนิวยอร์กปิดบวกในวันที่ 7 มิ.ย. ได้แรงหนุนจากการพุ่งขึ้นของหุ้นกลุ่มพลังงาน และอัตราผลตอบแทนพันธบัตรสหรัฐอายุ 10 ปีร่วงลงสู่ระดับ 2.963%สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฎาคม เพิ่มขึ้น 91 เซนต์ ปิดที่ 119.41 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนสิงหาคม เพิ่มขึ้น 1.06 ดอลลาร์ ปิดที่ 120.57 ดอลลาร์ต่อบาร์เรล ได้แรงหนุนจากการคาดการณ์ที่ว่า อุปทานน้ำมันโลกจะเผชิญภาวะตึงตัวเนื่องจากหลายปัจจัย ซึ่งรวมถึงการที่จีนผ่อนคลายมาตรการล็อกดาวน์ และข้อตกลงนิวเคลียร์อิหร่านที่ยังไม่มีความคืบหน้าราคาทองคำโคเม็กซ์งวดส่งมอบเดือนสิงหาคม เพิ่มขึ้น 8.40 ดอลลาร์ ปิดที่ 1,852.10 ดอลลาร์ต่อออนซ์